 Suldaaan Siciid Cali Yuusuf ahna suldaanka Koonfur WAAMO, xubin buuxdana ka ah golaha bulshada rayidka Soomaaliyeed ayaa waxa uu sheegay in uu ku faraxsan yahay u gudbidda wajiga saddaxaad ee awood qeybsiga beelaha Soomaaliyeed ee madasha shirka dib u heshiisiinta ee Magaallada Nairobi, waxaana isagoo ku hadlaya magaca odayaasha dhaqanka Soomaaliyeed shirka ka rajeynayaa in ay ka soo baxdo dowlad loo wada dhan yahay lehna madaxweyne, Raiisul Wasaare, Raiisul Barlamaan iyo in dowladda la soo dhisayo ay noqoto mid awood u leh hubka dhigista Jamhuuriyadda oo dhan iyo in ay ilaaliso jiritaanka Qaranimada iyo sharafta iyo heybada Ummada Soomaaliyeed. 